**ZMLUVA O DIELO**

uzatvorená podľa § 536 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

 (ďalej len „Zmluva“ alebo „zmluva”) medzi:

**Objednávateľ: Mesto Púchov**

Sídlo: Štefánikova 821/21, 020 18 Púchov

V mene mesta koná: JUDr. Katarína Heneková, primátorka mesta

IČO: 00 317 748

DIČ: 2020615630

Http:// www.puchov.sk

###### (ďalej len: „Objednávateľ“ alebo „objednávateľ“)

**Zhotoviteľ:**

Sídlo:

V mene spoločnosti koná:

Bankové spojenie:

IBAN:

IČO:

DIČ:

Označenie registra:

Číslo zápisu:

Tel.:

E-mail:

(ďalej len „Zhotoviteľ“ alebo „zhotoviteľ“)

(ďalej objednávateľ a zhotoviteľ spoločne aj ako „zmluvné strany“)

**Preambula**

Zmluvné strany uzatvárajú túto zmluvu na základe výsledkov procesu verejného obstarávania na dodanie služby, podľa zákona č. 343/2015 Z.z. verejnom obstarávaní a o zmene a doplnení niektorých zákonov v znení neskorších predpisov (ďalej len *„zákon o verejnom obstarávaní"*).

**Článok I.**

**Predmet zmluvy**

## Zhotoviteľ sa zaväzuje pre objednávateľa vyhotoviť dielo: **„Spracovanie projektovej dokumentácie: Obnova budovy Mestskej plavárne Púchov“,** a to v súlade s Prílohou č. 1 tejto Zmluvy, podmienkami Výzvy č. 1  na predkladanie žiadostí o poskytnutie prostriedkov mechanizmu na podporu obnovy a odolnosti na obnovu verejných historických a pamiatkovo chránených budov ado takej podrobnosti, aby poskytovalo dostatočný podklad na prípravu a uskutočnenie celej stavby, najmä na realizáciu verejného obstarávania, kalkuláciu stavebných nákladov, uzavretie zmlúv na realizačné fázy výstavby, ako aj pre plne funkčné dielo stavebnej časti, ktoré bude spôsobilé na riadne užívanie.

1. Predmet tejto zmluvy je definovaný nielen touto zmluvou, ale aj opisom predmetu zákazky uvedenom vo Výzve na predkladanie ponúk zo dňa 27.12.2022 k zákazke **„Spracovanie projektovej dokumentácie: Obnova budovy Mestskej plavárne Púchov“**
2. Výzva na predloženie ponuky ako aj ponuka zhotoviteľa je súčasť dokumentácie k verejnému obstarávaniu, ktoré predchádzalo uzatvoreniu tejto zmluvy, obsah týchto dokumentov je obom zmluvným stranám známy a tieto dokumenty boli medzi zmluvnými stranami navzájom odovzdané.
3. Zhotoviteľ sa zaväzuje odovzdať premet zmluvy v nasledujúcom rozsahu:

6x tlačené paré, 1x elektronické vyhotovenie na CD alebo USB, dwg, pdf, word, exel) pre každú časť samostatne.

**Článok II.**

**Licencia**

1. Zhotoviteľ týmto udeluje súhlas na použitie diela Objednávateľom v rozsahu stanovenom v § 19 zákona č. 185/2015 Z.z. Autorský zákon v znení neskorších právnych prepidov. Tento súhlas určuje na dobu neurcitú a pre teritórium celý svet.
2. Licencia ktorú udeluje Zhotoviteľ Objednávateľovi má povahu nevýhradnej licencie, bezodplatnej licencie a povahu neobmedzenej licencie. Zároven Zhotoviteľ udeľuje súhlas na udelenie sublicencie Objednávateľom v rozsahu udelenej licencie.
3. Zhotoviteľ odovzdáva Objednávateľovi dielo ako „voľné dielo", pričom mu udeľuje súhlas na akýkoľvek update diela, podľa potrieb Objednávateľa.
4. Zhotoviteľ súhlasí s tým, že dielo môže Objednávateľ bez dalšieho upravovaľ, zmeniť, spájať alebo aj zniciť. Objednávateľ v budúcnosti bude môcť v prípade rekonštrukcie diela alebo potrebnosti inej zmeny na diele vykonať úpravy alebo iné zásahy do diela, alebo bude môct v budúcnosti dať prepracovať pôvodné dielo inej osobe bez toho, aby bol nútený opätovne vyžiadat si súhlas autora diela.

**Článok III.**

**Cena za dielo a platobné podmienky**

1. Cena za zhotovenie diela je v súlade s ponukou zhotoviteľa vo výške:

|  |  |  |  |
| --- | --- | --- | --- |
|  | **Cena bez DPH** | **DPH** | **Cena s DPH** |
| **Cena celkom za časť: Vytvorenie a odovzdanie skutkového stavu** |  |  |  |
| **Cena celkom za časť: Architektonická štúdia** |  |  |  |
| **Cena celkom za časť: Projekt pre stavebné povolenie** |  |  |  |
| **Cena celkom za časť: Projekt pre realizáciu stavby** |  |  |  |
| **Cena celkom za celý predmet zákazky**  |  |  |  |

1. Cena podľa odseku 2 zahŕňa všetky náklady spojené s plnením predmetu zmluvy. V cene sú zahrnuté všetky práce, výkony, dodávky a hotové výdavky, ktoré sú nevyhnutné pre plnenie predmetu tejto zmluvy.

3. Zmluvné strany sa dohodli, že objednávateľ zaplatí cenu na základe faktúry, vystavenej zhotoviteľom po úplnom bezvadnom odovzdaní časti diela podľa prílohy č. 1 tejto Zmluvy. Splatnosť faktúry je 30 dní od jej doručenia objednávateľovi. Faktúra podľa predchádzajúcej vety musí obsahovať všetky náležitosti požadované právnymi predpismi pre daňové doklady.

**Článok IV.**

**Práva a povinnosti zmluvných strán**

1. Objednávateľ je povinný:
2. odovzdať na základe žiadosti zhotoviteľa všetky písomné materiály potrebné na efektívne a odborné plnenie predmetu zmluvy, objednávateľ zodpovedá za správnosť, pravdivosť a úplnosť informácií poskytnutých zhotoviteľovi,
3. poskytnúť zhotoviteľovi svoju súčinnosť v rozsahu potrebnom pre splnenie povinností poskytovateľa vyplývajúcich zo zmluvy,
4. Zhotoviteľ je povinný:
	1. postupovať pri plnení tejto zmluvy s odbornou starostlivosťou, plniť predmet zmluvy riadne a včas, v súlade s pokynmi objednávateľa, s požiadavkami príslušných štátnych orgánov, s platnými právnymi predpismi, podmienkami tejto zmluvy a s účelom, ktorý má byť touto zmluvou dosiahnutý,
	2. zhotoviť dielo odborne, kvalitne a za podmienok uvedených v tejto zmluve, sám, na svoje náklady a svoje nebezpecenstvo,
	3. odstrániť všetky vady, nedostatky, resp. doplniť chýbajúce obsahové alebo formálne náležitosti projektovej dokumentácie alebo doplniť projektovú dokumentáciu v zmysle požiadaviek stavebného úradu a subjektov, ktorý vyjadrenie alebo stanovisko, rozhodnutie alebo iný úkon sú potrebné pre získanie územného rozhodnutia/stavebného povolenia,
	4. informovať na požiadanie objednávateľa o stave plnenia predmetu zmluvy,
	5. upraviť alebo doplniť projektovú dokumentáciu v prípade, ak to bude potrebné pre splnenie podmienok a kritérií pre možnosť získania prostriedkov mechanizmu na podporu
	obnovy a odolnosti,
	6. strpieť výkon kontroly/auditu súvisiaceho s dodávanými službami do uplynutia lehôt podľa čl. 6 ods. 6.4 Zmluvy o poskytnutí prostriedkov mechanizmu, a to Oprávnenými osobami na výkon tejto kontroly/auditu a poskytnúť im všetku potrebnú súčinnosť,
	7. bez zbytočného odkladu písomne upozorniť Objednávateľa na prípadnú nevhodnú povahu jeho pokynov informácií a podkladov od Objednávateľa na účely
	plnenia predmetu Zmluvy, ak takú nevhodnosť Zhotoviteľ zistil, alebo mohol zistiť pri vynaložení odbornej starostlivosti potrebnej na realizáciu predmetu Zmluvy.
	8. bez zbytočného odkladu informovať Objednávateľa o všetkých skutočnostiach, o ktorých sa pri plnení svojich povinností podľa tejto zmluvy dozvedel, a ktoré by mohli mať vplyv na plnenie predmetu zmluvy s prihliadnutím na účel sledovaný touto zmluvou
	9. bezodkladne poskytnúť Objednávateľovi súčinnosť v procese verejného obstarávania na zhotoviteľa stavebných prác, predovšetkým poskytnúť odbornú a vecnú súčinnosť potrebnú pre zodpovedanie otázok a poskytnutie vysvetlení, týkajúcich sa obsahu projektovej dokumentácie

**Článok V.**

**Odovzdanie a prevzatie projektovej dokumentácie**

* 1. Zhotoviteľ je povinný odovzdať objednávateľovi časti projektovej dokumentácie v nasledovných termínoch:
1. Vytvorenie a odovzdanie skutkového stavu do 3 týždňov od účinnosti zmluvy
2. Architektonická štúdia do 5 týždňov od účinnosti zmluvy
3. Projekt pre stavebné povolenie do 14 týždňov od účinnosti zmluvy
4. Projekt pre realizáciu stavby do 20 týždňov od účinnosti zmluvy

**Zhotoviteľ je povinný odovzdať objednávateľovi kompletnú projektovú dokumentáciu do 20 týždňov od účinnosti zmluvy.**

2. Miestom dodania je Mestský úrad Púchov, Štefánikova 821/21, 020 18 Púchov.

3. Zhotoviteľ je povinný odovzdať objednávateľovi vyhotovenia projektovej dokumentácie v počte a forme vyhotovení podľa článku I. tejto Zmluvy.

4. O odovzdaní a prevzatí projektovej dokumentácie zmluvné strany vyhotovia odovzdávací a preberací protokol.

5. Objednávateľ nie je povinný prevziať projektovú dokumentáciu v prípade, ak bude mať v čase jej odovzdania vady (napr. chýbajúce obsahové alebo formálne náležitosti v zmysle príslušných platných právnych predpisov), pričom v takomto prípade je zhotoviteľ povinný takéto vady odstrániť v lehote do 7 pracovných dní od oznámenie vady, ak medzi zmluvnými stranami nedôjde k dohode o predĺžení tejto lehoty.

6. Za vady, ktoré sa prejavili po odovzdaní projektovej dokumentácie zodpovedá zhotoviteľ, ak boli spôsobené porušením jeho povinností.

**Článok VI.**

**Sankcie**

1. V prípade, ak sa zhotoviteľ dostane do omeškania s odovzdaním projektovej dokumentácie, jej časti alebo splnením povinnosti podľa čl. V ods. 5, má objednávateľ právo na zaplatenie zmluvnej pokuty vo výške 0,05 % z celkovej odplaty, a to za každý začatý deň omeškania so splnením povinnosti, tým nie je dotknuté právo objednávateľa na náhradu škody.
2. V prípade platného odstúpenia od zmluvy objednávateľom má objednávateľ právo požadovať zaplatenie zmluvnej pokuty vo výške 10% celkovej ceny diela, tým nie je dotknuté právo objednávateľa na náhradu škody.
3. V prípade, ak sa objednávateľ dostane do omeškania so zaplatením ceny podľa tejto zmluvy, je povinný zaplatiť zhotoviteľovi úrok z omeškania vo zákonnej výške, a to za každý začatý deň omeškania so splnením povinnosti.

**Článok VII.**

**Odstúpenie od zmluvy**

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa.
2. Za podstatné porušenie tejto zmluvy zo strany zhotoviteľa sa považuje najmä nedodržanie termínu odovzdania ktorejkoľvek jednotlivej časti alebo kompletnej projektovej dokumentácie o viac ako 10 dní a/alebo vadné plnenie zhotoviteľa, na ktoré bol písomne objednávateľom upozornený a ktoré v primeranej lehote neodstránil.
3. Odstúpenie od zmluvy podľa tohto článku je účinné doručením oznámenia o odstúpení od zmluvy druhej zmluvnej strane.

4. V prípade ukončenia zmluvy ktoroukoľvek zo strán, je zhotoviteľ povinný na žiadosť objednávateľa odovzdať objednávateľovi projektovú dokumentáciu v stave, v akom sa nachádza ku dňu ukončenia zmluvy. Zhotoviteľ má v takomto prípade nárok na zaplatenie alikvotnej časti ceny za dielo.

5. Odstúpením od zmluvy nie je dotknuté právo zmluvných strán na náhradu škody.

**Článok VIII.**

**Autorský dozor**

1. Zhotoviteľ sa zaväzuje, že na základe potreby a požiadavky Objednávateľa bude vykonávať občasný autorský dozor v priebehu realizácie a po ukončení stavby, ktorý pozostáva najmä z nasledovných úkonov:
* zúčastniť sa odovzdania staveniska zhotoviteľovi
* kontrolovať súlad zhotovovanej stavby s projektovou dokumentáciou
* poskytovať stanoviská a vysvetlenia k s projektovej dokumentácií, potrebné pre realizáciu stavby
* posudzovať návrhy na zmenu realizácie stavby oproti s projektovej dokumentácií a zúčastňovať sa zmenových konaní
* zúčastniť sa odovzdania a prevzatia stavby alebo jej častí a podpisovať zápisy o odovzdaní a prevzatí jednotlivých stavebných objektov a prevádzkových súborov a protokol o odovzdaní a prevzatí stavby
* účasť na kolaudačnom konaní a všetkých skúškach
1. Autorský dozor bude vykonávaný na základe požiadavky Objednávateľa formou občasného autorského dozoru počas realizácie stavby do termínu ukončenia stavby.
2. Objednávateľ je povinný objednať si konkrétny úkon/y autorského dozoru telefonátom prípadne emailom doručeným Zhotoviteľovi minimálne 3 pracovné dni vopred.
3. Rozhodnutia z výkonu autorského dozoru sa budú zaznamenávať do stavebného denníka,
záznamom - listom, emailom alebo odporúčaním.
4. Skutočný výkon občasného výkonu autorského dozoru v podobe účasti na kontrolnom dni bude podložený kópiami zápisov o výkone autorského dozoru, potvrdenými oprávnenou osobou Objednávateľa.
5. Cena za výkon občasného autorského dozoru v rozsahu a obsahu podľa tohto článku tejto Zmluvy je zahrnutá do ceny diela podľa čl. III. tejto Zmluvy.

**Článok IX.**

**Spoločné a záverečné ustanovenia**

1. Ani jedna zmluvná strana nie je oprávnená bez predchádzajúceho písomného súhlasu druhej zmluvnej strany postúpiť práva a povinnosti vyplývajúce z tejto zmluvy na akúkoľvek tretiu právnickú alebo fyzickú osobu.

2. Zmluvné strany sa dohodli, že táto zmluva môže byť zmenená len na základe obojstranne podpísaného dodatku, ktorý musí mať písomnú formu a v súlade zo zákonom č. 343/2015 Z.z..

4. Ak je, alebo ak sa stane niektoré ustanovenie tejto zmluvy neplatným, alebo nevymáhateľným, platnosť alebo vymáhateľnosť ostatných ustanovení tým zostáva nedotknutá. Zmluvné strany sa zaväzujú nahradiť takéto neplatné či nevymáhateľné ustanovenie platným a vymáhateľným ustanovením, ktoré čo možno najlepšie zaručí sledovaný účel. Do toho času platí príslušná úprava podľa slovenského právneho poriadku.

5. Zmluvné strany sa dohodli, že práva a povinnosti zmluvných strán neupravené v tejto zmluve sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.

6. Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

7. Zmluva sa vyhotovuje v 4 (štyroch) vyhotoveniach, z ktorých objednávateľ obdrží tri a zhotoviteľ jedno.

8. Zmluvné strany zhodne prehlasujú, že zmluva bola uzavretá slobodne, vážne, bez skutkového alebo právneho omylu, nie v tiesni a za nevýhodných podmienok. Ďalej zmluvné strany svojím podpisom prehlasujú, že na oboznámenie sa s obsahom zmluvy mali dostatok času, jednotlivým ustanoveniam a pojmom použitým v zmluve porozumeli, sú si vedomé účinkov, ktoré uzavretím zmluvy nastanú alebo v budúcnosti môžu nastať a ich vôľou je byť zmluvou viazaní.

V Púchove, dňa .......................... V...................., dňa ......................

Za objednávateľa: Za zhotoviteľa:

Mesto Púchov

............................................................. ..................................................

JUDr. Katarína Heneková

 primátor mesta

*Príloha č. 1 - Špecifikácia*

Príloha č. 1

**PODROBNÝ OPIS PREDMETU ZMLUVY**

Predmetom zmluvy je spracovanie projektovej dokumentácie a súvisiacich služieb na Obnovu budovy mestskej plavárne Púchov v súvislosti s cieľom uskutočniť obnovu a zvýšenie energetickej efektívnosti verejnej budovy (verejná budova postavená na pozemku KNC č. 1238/6 v k.ú. Púchov, skolaudovaná rozh. Výst.693/1978-328-A/10 zo dňa 30.3.1978) s cieľom uchádzať sa o podporu z výzvy na predkladanie žiadosti o poskytnutie prostriedkov mechanizmu na podporu obnovy a odolnosti na obnovu verejných, historických a pamiatkovo chránených budov z „Plánu obnovy a odolnosti SR.“

Predmet zmluvy musí byť spracovaný v súlade:

- so zákonom č. 50/1976 Zb. v znení neskorších predpisov (Stavebný zákon) a vyhláškami MŽP SR č. 453/2000 Z.z.

- s príslušnými STN a EN a všeobecne záväznými predpismi a technickými požiadavkami na výstavbu

- s pokynmi objednávateľa

- s príslušnými rozhodnutiami alebo stanoviskami dotknutých orgánov a inštitúcií, pokiaľ majú priamy alebo nepriamy vplyv, resp. dopad na zhotovenie diela

- požiadavkami mechanizmu na podporu obnovy a odolnosti (Plán obnovy)

Predmet zmluvy bude zohľadňovať nasledovné zelené aspekty:

- predchádzanie vzniku tepelných ostrovov a zadržiavanie zrážkovej vody pri navrhovaní spevnených plôch a komunikácií využitím dlažby prepúšťajúcej dažďovú vodu do pôdy a nádrží spolu s automatickým zavlažovacím systémom

- podporu inovácií na trhu (eko-inovácií a obnoviteľných zdrojov energie) použitím riešenia so solárnymi článkami s možnosťou dobíjania akumulátora prípadne do distribučnej siete

Projektová dokumentácia bude členená na nasledovné časti s príslušným rozsahom:

1. **Vytvorenie a odovzdanie skutkového stavu**

a) Skreslenie skutkového stavu 2D/3D

 b) Výkon potrebných sond, posúdení , odtrhové skúšky strešného plášťa

**2. Architektonická štúdia**

 a) Konkrétny návrh opatrení a dispozičných zmien podľa zadania investora

 b) Vizualizácia a video animácia architektonického riešenia stavby

 c) Konzultácie s investorom (minimálne 2x počas tvorby)

**3. Projekt pre stavebné povolenie**

a) Výmena technológie filtrácie bazéna

 b) Výmena technológie ohrevu vody v bazéne

 c) Doplnenie dostatočného objemu akumulačných nádrží do kotolne prepojených s radením centrálneho zdroja

 d) Zateplenie obalových konštrukcií (odvetraná fasáda v kombinácii so solárnymi stenami, soklová časť, strecha)

 e) Výmena všetkých otvorových konštrukcií za izolačné 3-sklá

 f) Tieniaca technika

 g) Analýza technického stavu strechy a návrh opatrení pre hydroizolácie a tepelné izolácie s odtrhovými skúškami na kotvenie, realizácia sond

 h) Návrh zelených striech a stien

 i) Analýza technické stavu a zamedzenie vlhnutia suterénu s návrhom opatrení

 j) Centrálne rekuperácie vzduchu s tepelnými čerpadlami pre zabezpečenie ohrevu vzduchu v bazénovej časti a zázemiach

 k) Vzduchotechnika vlhkého vzduchu plavárne

 l) Chladenie

 m) Obnova vykurovania, optimalizácia odovzdávania tepla, distribučné rozvody tepla, vykurovacie telesá, doplnenie obnoviteľného zdroja systému

 n) Rekonštrukcia výmenníkovej stanice

 o) Systém energetického manažmentu budovy

 p) Analýza technického stavu elektroinštalácie, doplnenie elektroinštalácie, analýza technického stavu bleskozvodu, návrh bleskozvodu, v zmysle aktuálne platných noriem a predpisov

 q) Zabezpečovací a kamerový systém

 r) Výmena všetkých svietidiel za LED systém s inteligentným riaodením

 s) Fotovoltický systém s prepočtom optimálnosti návrhu, návrh a statické posúdenie priťaženia strechy, návrh a statické posúdenie konštrukcií FTV, bariérové úložisko

 t) Komplexné riešenie MaR (VZT, FTV, VYK, ELI) s inteligenciou

 u) Požiarno – bezpečnostné riešenie stavby

 v) Zdravotechnika, výmena sanity a obkladov

 w) Termické panely pre ohrev TÚV s akumulačnými nádržami

 x) Elektro nabíjacie stanice pre automobily

 y) Prístrešky pre bicykle

**4. Projekt pre realizáciu stavby**

 a) Podrobnejšie riešenie projektu pre stavebné povolenie pre potreby realizácie stavby

 b) Riešenie detailov

 c) Riešenie konkrétneho výpisu všetkých konštrukcií

 d) Ocenený výkaz výmer

Rozsah projektu:

- architektonické a stavebné riešenie

- statika

- protipožiarna bezpečnosť stavby, EPS

- zdravotechnika

- elektroinštalácia, ochrana pred bleskom, fotovoltická elektráreň s batériovým úložiskom

- slaboprúdové rozvody

- meranie a regulácia (energetický manažment budovy – riadenie potrieb, útlmov, a efektivity výroby a spotreby energií

- vzduchotechnika a rekuperácia

- vykurovanie, chladenie, výmenníková stanica

- projektové energetické hodnotenie stavby

- rozpočet stavby (krycí list, rekapitulácia, položkový rozpočet so zaokrúhľovaním cien na dve desatinné miesta)

- tepelno – technický posudok existujúcej a zrekonštruovanej konštrukcie, ktorý bude v súlade s aktuálnou normou STN 73 0540 -2 Tepelná ochrana budov

Projektová dokumentácia

- projektová dokumentácia resp. čiastková projektová dokumentácia pre získanie potrebných vyjadrení v súvislosti so zabezpečením povolenia stavby v súlade s platnou legislatívou (najmä pre vyjadrenia dotknutých orgánov a inštitúcií)

- projektová dokumentácia v rozpracovanosti realizačnej projektovej dokumentácie vypracovaná za jednotlivé profesie tak, že bude využiteľná pre proces verejného obstarávania na zhotoviteľa stavebných prác

- položkový rozpočet, výkaz výmer a zadanie výkaz-výmer vypracovaný samostatne pre každý stavebný objekt podľa aktuálneho sadzobníka a štruktúrovaný podľa oblastí podpory a limitov podpory, ktoré sú stanovené Výzvou

- projektové energetické hodnotenie stavby a energetický certifikát (podľa § 2 ods. 7 zákona č. 555/2005 Z.z. o energetickej hospodárnosti budov a o zmene o doplnení niektorých zákonov v z.n.p.)

- projekt bude odkonzultovaný pred odovzdaním na všetkých príslušných dotknutých orgánoch (RÚVZ, HAZZ, OU, atď)

- Štruktúrovaný rozpočet musí byť spracovaný podľa benchmarkov stanovených v dokumente „Osobitné podmienky oprávnených výdavkov a aktivít“ v súlade s Výzvou

- každý výkres, sprievodná a súhrnná technická správa musia byť podpísané a opečiatkované oprávneným projektantom. Spracovateľ projektovej dokumentácie, rovnako aj každý člen projektového tímu, musí mať príslušné oprávnenie pre projektovú činnosť (odbornú spôsobilosť, pre projektovanie stavieb v príslušnej oblasti). Súčasťou projektových prác je aj zapracovanie pripomienok dotknutých orgánov a ich vyjadrení do projektu stavby.

- členenie projektovej dokumentácie na stavebno – inžinierske objekty je potrebné konzultovať s objednávateľom

Požadovaný rozsah dokumentácie:

6x tlačené paré, 1x elektronické vyhotovenie r na CD alebo USB, dwg, pdf, word, exel) pre každú časť samostatne.

Autorský dozor:

Odborný autorský dozor počas realizácie stavby vykonávaný v súlade s platnou legislatívou a to podľa pokynov objednávateľa, STN, všeobecne záväzných právnych predpisov a v súlade so zákonom č. 138/1992 Zb. o autorizovaných architektoch a  autorizovaných stavebných inžinieroch v znení neskorších prepisov, a to najmä:

* zúčastniť sa odovzdania staveniska zhotoviteľovi
* kontrolovať súlad zhotovovanej stavby s projektovou dokumentáciou
* poskytovať stanoviská a vysvetlenia k s projektovej dokumentácií, potrebné pre realizáciu stavby
* posudzovať návrhy na zmenu realizácie stavby oproti s projektovej dokumentácií a zúčastňovať sa zmenových konaní
* zúčastniť sa odovzdania a prevzatia stavby alebo jej častí a podpisovať zápisy o odovzdaní a prevzatí jednotlivých stavebných objektov a prevádzkových súborov a protokol o odovzdaní a prevzatí stavby
* účasť na kolaudačnom konaní a všetkých skúškach

Lehoty dodania:

1. Vytvorenie a odovzdanie skutkového stavu do 3 týždňov od účinnosti zmluvy

2. Architektonická štúdia do 5 týždňov od účinnosti zmluvy

3. Projekt pre stavebné povolenie do 14 týždňov od účinnosti zmluvy

4. Projekt pre realizáciu stavby do 20 týždňov od účinnosti zmluvy

**Celkom do 20 týždňov od účinnosti zmluvy.**